Diari Oficial de la Generalitat Valenciana


Sumari del DOGV 3500, del 21-05-1999 (1999/3566)

ORDRE de 26 de març de 1999, de la Conselleria de Cultura, Educació i Ciència, per la qual es renova i actualitza l'autorització del centre estranger en espanya anomenat Liceu Francés, d'Alacant.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3566


Data del document
:   26-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * ensenyament privat

ORDRE de 26 de març de 1999, de la Conselleria de Cultura, Educació i Ciència, per la qual es renova i actualitza l'autorització del centre estranger en espanya anomenat Liceu Francés, d'Alacant. [1999/X3566]
  
L'expedient l'ha iniciat el director del centre sol·licitant la renovació de l'autorització i inscripció del centre en els termes previstos en la disposició transitòria primera del Reial Decret 806/1993, de 28 de maig, sobre règim de centres docents estrangers en Espanya.
  
L'Ambaixada de França en Madrid ha certificat que el centre, i el seu annex l'Escola Francesa de Benidorm, de titularitat estatal francesa, impartix els ensenyaments segons les normes i obligacions fixades per l'ordenació reglamentària del seu país.
  
Atesos els informes de la Unitat Tècnica de Construccions i de la Inspecció Educativa.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 806/1993, de 28 de maig (BOE de 23 de juny), sobre règim de centres estrangers en Espanya i la resta de la legislació que siga aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar el centre que més avall s'indica per a la continuació de les seues activitats docents, en els termes que a continuació s'especifiquen:
  
Centre: Lycée Français d'Alacant
  
Codi: 00206019
  
Domicili: Av. de l'Albufereta, 44
  
Localitat: Alacant-Vistahermosa
  
Província: Alacant
  
Titular: Estat Francés-Mission Laïque Française
  
Ensenyaments autoritzats: Conforme al sistema educatiu francés des de "Petite Section Maternelle" a "Terminale".
  
Capacitat màxima total del centre: 1250 llocs escolars
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració Educativa, segons el que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que es disposa en l'Ordre de 30 d'abril de 1996, del Ministeri d'Educació i Ciència (BOE de 8 de maig).
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos o de deu dies, si s'opta per seguir el procediment per a la protecció dels drets fonamentals de la persona, comptadors, en els dos casos, des de l'endemà de la data de la seua publicació. Tot allò segons el que es disposa en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 26 de març de 1999
  
El conseller de Cultura, Educació i Ciència,
  
MANUEL TARANCÓN FANDOS